الصفحه دى يتيمه, حاول تضيفلها لينك فى صفحات تانيه متعلقه بيها. هارسيسى ( Har-Si-Ese حورس ابن ايزيس ) ( اشتهر 131-130 ق.م )، ثاير مصرى عاش فى العصر البطلمى فى فترة حكم بطليموس التامن يويرجيتس التانى. بيعتبر اخر مصرى اتلقب بلقب فرعون. فى خريف سنة 131 ق.م حصل تمرد فى طيبه فى صعيد مصر ضد الحكم البطلمى بقيادة هارسيسى اللى اتنصب فرعون. الكهنه المصريين المستفيدين من البطالمه كفروه و لعنوه و قالو انه عدو للألهه ، و حاربته الدوله البطلميه بإعتباره خارج على القانون ، و اتبعتت قوات بقيادة المصرى باوس حاكم منطقة طيبه و نايب بطليموس التامن فى الصعيد لمحاربته هو و اتباعه فهرب من طيبه و قعد فى مصر الوسطى فى انكيرونبوليس ( الحيبه دلوقتى ) لحوالى سنه و اتنصب هناك فرعون . فيه عقد جواز بتاريخ 15 سبتمبر 130 ق.م من تانى سنه من فترة حكم هارسيسى بيشير ليه بلقب " فرعون ابن ايزيس و اوزوريس ". هارسيسى ما كانش اول مصرى يتمرد و يتنصب فرعون فى فترة حكم البطالمه ، كان فيه قبله هيرويننفر Herwennefer و عنخويننفر Anchwennefer ، لكن هارسيسى بيتميز بإنه كان اخر مصرى معروف يتلقب بلقب فرعون. Holbl, Gunther, A History of The Ptolemaic Empire , Routledge, London & New York 2007, ISBN 978-0-415-23489-4